જમ્મુ-કાશ્મીરમાં ભાજપના ગઠબંધનની સરકાર તૂટ્યા બાદ હવે મહેબૂબા મુફ્તી સમક્ષ પીપલ્સ ડેમોક્રેટિક પાર્ટી (પીડીપી)ને બચાવવા માટેનું સંકટ ઉભું થયું છે. પીડીપીમાં બળવાની સ્થિતિ હોવાના સંકેતો મળ્યા છે અને મહેબૂબાએ બળવાખોર નેતાઓ સામે કાર્યવાહી પણ શરૂ કરી દીધી છે. શુક્રવારે જમ્મુ-કાશ્મીરના પૂર્વ સીએમએ ભાજપ અને કેન્દ્ર સરકારને પણ ચેતવણી આપતી હતી અને જણાવ્યું કે પીડીપીને તોડવાનો પ્રયાસ કરશો તો તેના ખતરનાક પરિણામ આવશે. મહેબૂબા મુફ્તીએ કહ્યું કે જો પીડીપી તૂટશે તો વધુ સલાઉદ્દીન પેદા થશે. કાશ્મરીના પૂર્વ સીએમે 1990ના દાયકાના કાશ્મીર અને સલાઉદ્દીન જેવા આતંકીનો ઉલ્લેખ કરીને સરકારને ચિમકી આપી હતી.